Interim juhtimine

Interim juhtimine (inglise keeles "interim management") on juhtimisviis, kus vajalike oskuste ja kogemustega kõrgelt kvalifitseeritud interim juht (ka "interim"-juht; inglise keeles "interim manager") siseneb väljastpoolt organisatsiooni ning viib ellu kokkulepitud tegevused või muudatused, saavutades eesmärgid kindlaks määratud ajaperioodi jooksul. Interim juhtimine hõlmab selliseid juhtimisviise nagu ülemineku juhtimine, muudatuste juhtimine, vahejuhtimine ja ajutine juhtimine. Ladinakeelne "nterim" tähendab otsetõlkes 'vahepealne' või 'ajutine'.
Ajalugu.
Interim juhtimine sai alguse 1970ndatel Hollandis ja levis sealt edasi Saksamaale, Suurbritanniasse ja teistesse riikidesse. Kiire leviku põhjuseks oli eelkõige see, et töötajad olid selgelt ülekaitstud – näiteks töötajate koondamisega kaasnesid pikad etteteatamistähtajad ja suured hüvitised. Nii tunduski juhtide ajutine palkamine, ilma kohustuseta neid tööl pidada, igati ideaalne lahendus. 
1990ndatel kasutas meetodit laialdaselt Saksa erastamisagentuur eesmärgiga Ida-Saksa endiste riigifirmade juhtimine (pärast Ida-Saksamaa liitmist) kiirelt kaasajastada. Meetod õigustas ennast ja seda hakati üha rohkem kasutama arendamaks seisma jäänud firmasid. Tüüpiliselt kaasati mobiilne juht kriisiolukordades, kuid samuti olukordades, kus senine juht haigestus, suri või võttis hoopis sabatiaasta. Tuntuim näide on aastast 2001, kui interim juht palgati tööle Deutche Telecomi.
Interim juhtimine Eestis.
Muutuv tööjõuturg, kvalifitseeritud tööjõu puudus, generatsioonide erinevad tööharjumused, inimeste suurem liikumine töökohtade ja valdkondade vahel ning töötajate valikuvabadus on tegurid, mis lõid soodsa pinnase interim juhtimise tekkele ja arengule Eestis.
Eestisse jõudis interim juhtimine 2014. aastal, mil rahvusvahelise juhtimiskogemusega tippjuhid Eela Velström, Peeter Tohver ja Urmo Vallner asutasid Eesti esimese interim juhtimise teenust pakkuva ettevõtte – interim juhtimise agentuuri Velström Vallner Tohver (VVT). VVTst sai ühtlasi interim juhtimise teerajaja ja suunanäitaja Eestis. Inspiratsiooni agentuuri rajamiseks saadi Suurbritanniast, kus kohtuti sealse interim juhtide katusorganisatsiooni, interim juhtimise instituudi () juhiga.
Interim juht.
Interim juht ehk vahejuht (ingl k "interim manager") on kõrgelt kvalifitseeritud, enamasti rahvusvahelise töö- ja/või ettevõtluskogemusega professionaal, kes on teinud edukat karjääri üldjuhtimises või valdkonniti ning kellel on soov pidevalt oma pädevust kasvatada ja edasi arendada. Interim juhil on valmisolek asuda tööle kliendi organisatsiooni lühikese etteteatamisajaga. Vahejuhiks hakkamise tugevaks eelduseks on suur kogemustebaas, jätkuv huvi aktiivselt turul olla ning soov võtta vastu uusi väljakutseid.
Interim juht ei ole konsultant. Interim juht töötab välja lahenduse, kasutades põhiressursina ettevõtte meeskonda ja vastutades reaalselt plaani eduka elluviimise eest. Konsultant annab nõu ja pakub enda kogemusel põhineva parima lahenduse, ent viis, kuidas ettepanekud ellu rakendatakse, ei sõltu enam temast. Konsultandi töö sisaldub interim juhi teenuse sees, küll aga mitte vastupidi.
Interim juhi rakendusvõimalused.
On mitmeid äriolukordi, mis võivad kaasa tuua vajaduse interim juhi järele, näiteks kui organisatsioonil endal puuduvad inimesed, oskused, teadmised, kogemused või aeg vajalike muudatuste elluviimiseks. Enamlevinud olukorrad on juhi ootamatu lahkumine organisatsioonist; muudatuste juhtimine; kriisi juhtimine; organisatsiooni kasv ja laienemine kodu- või välisturul; ühinemised ja ülevõtmised; eriprojektid ning uute strateegiate, süsteemide ja protsesside loomine, uuendamine ja arendamine. Interim juhi ülesanded on peaaegu lõputud ning interim juhi oskuste ulatus üsna unikaalne. 
Interim juhtimise etapid.
Tavaliselt koosneb interim juhtimise projekt järgmistest etappidest: